CELEX: 32006D0699
Language: sk
Date: 2006-10-17 00:00:00
Title: 2006/699/ES: Rozhodnutie Komisie zo 17. októbra 2006 , ktorým sa mení a dopĺňa rozhodnutie 2004/452/ES, ktorým sa ustanovuje zoznam subjektov, ktorých výskumníci majú prístup k dôverným údajom na výskumné účely [oznámené pod číslom K(2006) 4857]   (Text s významom pre EHP)

18.10.2006   
            
            
               SK
            
            
               Úradný vestník Európskej únie
            
            
               L 287/36
            
         
      ROZHODNUTIE KOMISIE
   
   zo 17. októbra 2006,
   ktorým sa mení a dopĺňa rozhodnutie 2004/452/ES, ktorým sa ustanovuje zoznam subjektov, ktorých výskumníci majú prístup k dôverným údajom na výskumné účely
   [oznámené pod číslom K(2006) 4857]
   (Text s významom pre EHP)
   (2006/699/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 322/97 zo 17. februára 1997 o štatistike Spoločenstva (1), a najmä na jeho článok 20 ods. 1,
   keďže:
   
               (1)
            
            
               Cieľom nariadenia Komisie (ES) č. 831/2002 zo 17. mája 2002, ktorým sa vykonáva nariadenie Rady (ES) č. 322/97 o štatistike Spoločenstva so zreteľom na prístup k dôverným údajom na výskumné účely (2), je stanoviť so zámerom umožniť vypracovanie štatistických záverov na výskumné účely podmienky, na základe ktorých sa môže poskytnúť prístup k dôverným údajom zasielaným orgánu Spoločenstva, a pravidlá spolupráce medzi Spoločenstvom a vnútroštátnymi orgánmi, aby sa uľahčil takýto prístup.
            
         
               (2)
            
            
               Rozhodnutím Komisie 2004/452/ES z 29. apríla 2004, ktorým sa ustanovuje zoznam subjektov, ktorých výskumníci majú prístup k dôverným údajom na výskumné účely (3), sa ustanovil zoznam subjektov, ktorých výskumníci majú prístup k dôverným údajom na výskumné účely.
            
         
               (3)
            
            
               Centrum zdravia a pohody Woodrow-Wilsonovej školy verejných a medzinárodných záležitostí na Princetonskej univerzite (Center of Health and Wellbeing/CHW of the Woodrow Wilson School of Public and International Affairs at Princeton University, New Jersey, USA) treba považovať za subjekt, ktorý spĺňa požadované podmienky, a preto je potrebné zaradiť ho do zoznamu agentúr, organizácií a inštitúcií uvedených v článku 3 ods. 1 písm. c) nariadenia (ES) č. 831/2002.
            
         
               (4)
            
            
               Opatrenia ustanovené v tomto rozhodnutí sú v súlade so stanoviskom Výboru pre štatistickú dôvernosť,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2004/452/ES sa nahrádza textom uvedeným v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 17. októbra 2006
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. ES L 52, 22.2.1997, s. 1. Nariadenie zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      (2)  Ú. v. ES L 133, 18.5.2002, s. 7. Nariadenie zmenené a doplnené nariadením (ES) č. 1104/2006 (Ú. v. EÚ L 197, 19.7.2006, s. 3).
   
      (3)  Ú. v. EÚ L 156, 30.4.2004, s. 1. Rozhodnutie naposledy zmenené a doplnené rozhodnutím 2006/429/ES (Ú. v. EÚ L 172, 24.6.2006, s. 17).
   
      PRÍLOHA
      
         
            „PRÍLOHA
            SUBJEKTY, KTORÝCH VÝSKUMNÍCI MAJÚ PRÍSTUP K DÔVERNÝM ÚDAJOM NA VÝSKUMNÉ ÚČELY
            
                         
                     
                     
                        Európska centrálna banka
                     
                  
                         
                     
                     
                        Španielska centrálna banka
                     
                  
                         
                     
                     
                        Talianska centrálna banka
                     
                  
                         
                     
                     
                        Cornellova univerzita (University of Cornell, štát New York, USA)
                     
                  
                         
                     
                     
                        Katedra politických vied, Baruch College City University of New York (štát New York, USA)
                     
                  
                         
                     
                     
                        Nemecká centrálna banka
                     
                  
                         
                     
                     
                        Generálne riaditeľstvo Európskej komisie pre zamestnanosť, sociálne záležitosti a rovnaké príležitosti – oddelenie analýzy zamestnanosti
                     
                  
                         
                     
                     
                        Telavivská univerzita (Izrael)
                     
                  
                         
                     
                     
                        Svetová banka
                     
                  
                         
                     
                     
                        Centrum zdravia a pohody Woodrow-Wilsonovej školy verejných a medzinárodných záležitostí na Princetonskej univerzite (Center of Health and Wellbeing; CHW of the Woodrow Wilson School of Public and International Affairs at Princeton University, New Jersey, USA).“